
Da li ukapavanje kapi u nos kvari – prekida ***[post](https://pitajucene.com/search/post/questions/ "Pretraži pitanja o postu")***?


* 
* 
* 
* 
* 
* 
* 

 
Da li kapi za nos kvare post?

Postavlja se pitanje kapi koje se ukapavaju u nos, da li prekidaju i kvare ***[post](https://pitajucene.com/search/post/questions/ "Pretraži pitanja o postu")***? U rješavanju ovog savremenog pitanja ***[ulema](https://pitajucene.com/search/ulem/questions/ "Pretraži pitanja o ulemi")*** se razilazi na dva mišljenja:


Kvari post, što je mišljenje Ibni Baza i Ibni U’sejmijina. U obrazloženju navode predaju, koja je merfu’, u kojoj se navodi: ,,naglašeno ispiraj nos osim ako si postač…”, što upućuje na to da nosna šupljina vodi ka želucu, tako da Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, a.s., zabranjuje postaču naglašenu upotrebu ispiranja nosa, ujedno, zabrana Allahovog poslanika da se pretjeruje sa ispiranjem nosa, faktički sadrži zabranu da se tim putem unese bilo šta pa makar i u maloj, beznačajnoj količini, što je zabranjeno tekstom spomenute norme.


Ne kvari post. Pristalice ovog mišljenja navode kao dokaz analogiju spominjući da ono što ostaje od ispiranja usta mora u neznatnoj količini doći do želuca, isto tako i pod pretpostavkom da čitava kap uđe u nos, ipak do želuca neće dospjeti nego njen mali dio, što je neznatno i što se može tolerisati. Ujedno, može se primijeniti princip preferencije da se sigurno ne dokida sumnjom, odnosno ***[pravilo](https://pitajucene.com/search/pravilo/questions/ "Pretraži pitanja o pravilima")***, da je osnova post koji je siguran, a da je kvarenje posta na ovakav način na stepenu sumnje, tako da se preferira osnova, tj. da post legitimno postoji i ostaje, zbog logike da postojano-sigurno ne prestaje, ili da se ne dokida sumnjom.  

Nijedno od ova dva mišljenja nema snagu preferencije jednog nad drugim, i oba imaju gotovo podjednaku pravnu logiku i obrazloženje.


Prof. dr. ***[Muharem Štulanović](https://pitajucene.com/search/Muharem+%C5%A0tulanovi%C4%87/answers/ "Pretraži odgovore od dr. Muharem Štulanović")***,


***[Odgoj](https://pitajucene.com/search/odgoj/questions/ "Pretraži pitanja o odgoju")***, obrazovanje i islamska pravna misao


<http://www.islambosna.ba/kvarenje-posta-i-njegov-prekid-upotrebom-savremenih-medicinskih-sredstava-lijecenja/>


